b'\n_START_ARTICLE_\nProtectorat de G\xc3\xa0mbia\n_START_PARAGRAPH_\nEl Protectorat de G\xc3\xa0mbia fou un territori brit\xc3\xa0nic que va existir del 1894 al 1963 si b\xc3\xa9 el Protectorat i la Col\xc3\xb2nia foren de fet unificats despr\xc3\xa9s de 1935 i la distinci\xc3\xb3 despr\xc3\xa9s d\'aquest any era merament t\xc3\xa8cnica.\n_START_SECTION_\nCreaci\xc3\xb3 del Protectorat\n_START_PARAGRAPH_\nEl 1889 una convenci\xc3\xb3 anglo-francesa va establir els l\xc3\xadmits de G\xc3\xa0mbia, indicant-se per m\xc3\xa9s o menys la meitat del seu llarg que tindria deu kil\xc3\xb2metres per cada costat del riu. Els territoris dins d\'aquest l\xc3\xadmits que no formaven part de la col\xc3\xb2nia, amb una superf\xc3\xadcie uns 10.000 km\xc2\xb2 o 4000 milles quadrades, foren declarats protectorat brit\xc3\xa0nic. El govern de la col\xc3\xb2nia sobre les noves \xc3\xa0rees adquirides, era impossible i es van designar dos comissionats, un per la riba nord i un per la riba sud. Per una Order-in-Council de novembre de 1893, el consell legislatiu de G\xc3\xa0mbia fou empoderat per promulgar Ordenances per l\'administraci\xc3\xb3 del Protectorat._NEWLINE_La Protectorate Ordinance de 28 de desembre de 1894, que establia formalment el protectorat amb el govern indirecte brit\xc3\xa0nic en l\'administraci\xc3\xb3 de G\xc3\xa0mbia, declarava que totes les lleis i costums natives estarien en vigor en el territori del protectorat (excepte les que repugnessin a la just\xc3\xadcia natural i no fossin incompatibles amb cap ordenan\xc3\xa7a de la col\xc3\xb2nia que fos aplicable al territori del protectorat) i tindrien el mateix efecte que les regulacions fetes sota la pr\xc3\xb2pia ordenan\xc3\xa7a. Ordenances posteriors publicades a la Gaseta del Govern, van estendre al protectorat les lleis de la col\xc3\xb2nia i les regulacions aplicables._NEWLINE_L\'11 de gener de 1901 es va formar administrativament la Col\xc3\xb2nia i Protectorat de G\xc3\xa0mbia sota un governador que era al mateix temps el governador de la col\xc3\xb2nia, i que fins aleshores era titulat "administrador"._NEWLINE_La Ordenan\xc3\xa7a 30 de 1913 va compilar totes les ordenances pr\xc3\xa8vies vigents al Protectorat i va posar juntes de manera sistem\xc3\xa0tica totes les provisions en una sola ordenan\xc3\xa7a del Protectorat. Un altre moment important en la hist\xc3\xb2ria administrativa de G\xc3\xa0mbia fou el nomenament de Herbert Tichmond Palmer com a governador el 1933. Palmer va emetre un Memor\xc3\xa0ndum pol\xc3\xadtic per servir de guia als comissionats i altres oficials del govern treballant al protectorat i una s\xc3\xa8rie d\'ordenances per portar al protectorat en la l\xc3\xadnia de les teories administratives de Lord Lugard i Sir Donald Cameron. Encara que les regulacions de Palmer van portar pocs canvis immediats en relaci\xc3\xb3 a l\'ordenan\xc3\xa7a de 1913 (que fou repetida el 1935) si que va canviar l\'actitud de l\'administraci\xc3\xb3. Es va subratllar expressament la distinci\xc3\xb3 entre els aparells administratius de la col\xc3\xb2nia i el protectorat i es van iniciar mesures efectives per definir les autoritats natives i el Institut de Tresoreries Natives. Amb la compilaci\xc3\xb3 normativa del 1935 la col\xc3\xb2nia i el protectorat van tendir a l\'amalgamaci\xc3\xb3 i els dos comissionats existents van passar a ser cinc amb seus a Saint Mary, MacCarthy Island (Georgetown), North Bank, South Bank, i Upper River) subordinats a un Comissionat Principal (Senior Comissioner) resident a Bathurst; aquesta divisi\xc3\xb3 i depend\xc3\xa8ncia sembla que no es va fer efectiva fins al final de la II Guerra Mundial._NEWLINE_Despr\xc3\xa9s de la II Guerra Mundial, els vents de canvi van arribar a G\xc3\xa0mbia. El 1954 una nova constituci\xc3\xb3 fou introdu\xc3\xafda que permetia una majoria electe de no oficials al consell legislatiu amb set representants de la col\xc3\xb2nia i set del Protectorat. Els dels Protectorat foren seleccionats per una complicat procediment indirecte; el nou sistema constitu\xc3\xafa un important pas cap a la integraci\xc3\xb3 del Protectorat i la Col\xc3\xb2nia, i tamb\xc3\xa9 reorganitzava una majoria de no oficials per ser nomenats pel governador despr\xc3\xa9s de consultar amb els membres electes del Consell Legislatiu. A m\xc3\xa9s a m\xc3\xa9s tres membres no oficials del Consell Executiu eren ministres d\'estat i les seves responsabilitats ministerials foren retingudes. El seg\xc3\xbcent pas fou la constituci\xc3\xb3 de 1960 que va establir una Cambra de Representants conjunta per la col\xc3\xb2nia i el protectorat amb eleccions als dos en base al sufragi universal dels adults; els caps van poder elegir 8 membres de la Cambra en defer\xc3\xa8ncia de la teoria de l\'Autoritat Nativa; es va establir la responsabilitat ministerial per membres no oficials del Consell Executiu._NEWLINE_Despr\xc3\xa9s de la Confer\xc3\xa8ncia Constitucional de Londres de 1961 es va acordar concedir un complet autogovern. Es van celebrar eleccions el maig de 1962 que van donar la majoria al People\'s Progressive Party a la Cambra de Representants, i David (despr\xc3\xa9s Dawda) Jawara va esdevenir primer ministre. El 3 d\'octubre de 1963 es va establir l\'autonomia de G\xc3\xa0mbia que va portar a la independ\xc3\xa8ncia el 18 de febrer de 1965 amb la reina d\'Anglaterra com a cap d\'estat fins a la proclamaci\xc3\xb3 de la rep\xc3\xbablica el 24 d\'abril de 1970.'